Resultatet af Ansgars indsats var først og fremmest etableringen af kristne kirker i de største handelsbyer. Uden for dem havde kristendommen tilsyneladende endnu ikke fået fodfæste.<ref>Schwarz Lausten (1994) s. 22</ref> I 860'erne fik han tilladelse til at opføre to kirker i Danmark, den første i [[Hedeby]], den anden få år senere i [[Ribe]]. De første kirker i Danmark fungerede ikke alene som missionskirker: Deres vigtigste funktion var at fungere som ly og beskyttelse for købmænd og andre rejsende fra kristne lande. Kirkerne blev opført i internationale handelsbyer, så de kristne udlændinge havde et sted, hvor de kunne skabe et lokalt netværk.
Religion Historie Kultur